Ja ha començat el termini d'inscripció per al programa Esport en Edat Escolar
04 de setembre 2017

![](/media/zf5jo0zg/95_c_deportesedadescolar01.jpg)  
  

Hui, dilluns 4 de setembre, s'ha obert el termini d'inscripció per a les activitats del programa Esport en Edat Escolar, que servirà perquè xiquetes i xiquets, des de primer de primària a quart d’ESO, s'inicien en els esports i practiquen activitats físiques. La iniciativa és fruit del programa de foment de l'esport en edat escolar, promogut per l'Ajuntament de Sagunt a través de la delegació d'Esports.

Durant els pròxims 16 dies es podrà inscriure als jóvens mitjançant l'emplenament i lliurament d'una sol·licitud d'inscripció en qualsevol dels següents centres esportius locals: pavelló José Veral, piscina Almudàfer, piscina Inter Nuclis i piscina Casa de la Joventut. L'horari d'atenció serà de 8.30 a 14 h al matí i de 16 a 21 h a la vesprada.

Enguany, l'oferta d'activitats consta de 13 disciplines: escacs, atletisme, bàsquet, handbol, futbol-sala, gimnàstica aeròbica, gimnàstica estètica, gimnàstica rítmica, lluita, multiactividad, multiesport, tennis i tennis de taula.  Les categories d'inscripció per edat dels xiquets i les xiquetes són de prebenjamín (6 a 7 anys), benjamí (8 a 9 anys), aleví (10 a 11 anys), infantil (12 a 13 anys), cadet (14 a 15 anys) i categoria especial (6 a 15 anys).  

 Amb la iniciativa Esport en Edat Escolar, l'Ajuntament de Sagunt posa a la disposició dels més jóvens l'oportunitat d'iniciar-se en l'esport i, així, adquirir experiència en les activitats físiques, promovent els hàbits saludables i la participació en grup.

Més informació en el següent enllaç: 

[http://www.aytosagunto.es/es-es/ayuntamiento/servicios/deportes/paginas/documentos-iniciaci%C3%B3n-Esportiva.aspx​](/es-es/ayuntamiento/servicios/deportes/paginas/documentos-iniciación-Esportiva.aspx)

[](/es-es/ayuntamiento/servicios/Deportes/Paginas/Documentos-Iniciación-Deportiva_old.aspx)

![](/media/ayqp2nqb/24_img_1353_maqueta1.jpg)![](/media/hwxb545f/24_img_1366_maqueta2.jpg)_Festa d'esports que va tancar el curs del programa Esport en Edat Escolar 2016-2017_​

*   [](http://www.facebook.com/sharer.php?u=https://aytosagunto.es/va/actualitat/ja-ha-comencat-el-termini-d-inscripcio-per-al-programa-esport-en-edat-escolar/ "Facebook")
*   [](http://twitter.com/share?url=https://aytosagunto.es/va/actualitat/ja-ha-comencat-el-termini-d-inscripcio-per-al-programa-esport-en-edat-escolar/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/ja-ha-comencat-el-termini-d-inscripcio-per-al-programa-esport-en-edat-escolar/ "Linked In")
*   [](mailto:?body=https://aytosagunto.es/va/actualitat/ja-ha-comencat-el-termini-d-inscripcio-per-al-programa-esport-en-edat-escolar/)